cyanic-selkie/wikianc huggingface dataset:
Dordoņa (upe)
Dordoņa ir upe Francijas dienvidrietumos, viena no Žirondas satekupēm. Sākas Centrālajā masīvā pie Lemondoras Overņā. Plūst galvenokārt dienvidrietumu—rietumu virzienā cauri Limuzēnai un Perigorai. Lejtecē Garonnas zemienē uzņem lielākās pietekas Vezēru (192 km) un Ilu (235 km). Saplūstot ar Garonnu, veido estuāru Žirondu, kas tālāk ieplūst Biskajas līcī. Lielākās pilsētas krastos ir Beržeraka un Liburna.
Švehata
Švehata (de) ir 62 kilometrus gara Donavas labā krasta pieteka Austrijā, Lejasaustrijas federālajā zemē uz dienvidiem no Vīnes.
Izteka pie Šepfla kalna Vīnervaldē. Līdz Bādenei pie Vīnes tek austrumu-dienvidaustrumu virzienā, pēc tam pagriežas uz ziemeļaustrumiem, līdz aiz Švehatas un lejpus Vīnes ietek Donavā. Bez Bādenes un Švehatas upes krastos atrodas Allanda. Upes ielejas posmu no Majerlingas līdz Bādenei devē par Helēnentāli.
Morica iela
Morica iela ir iela Rīgā, Kurzemes rajonā, Dzirciema apkaimē. Morica iela sākas krustojumā ar Usmas ielu un beidzas krustojumā ar Jaunsaules ielu. Kopējais ielas garums ir 240 metri un tā klāta ar asfalta segumu. Morica ielā ir padomju laiku daudzstāvu dzīvojamo ēku ieskauta savrupmāju apbūve. Ēka Morica ielā 15C — tekstilmākslinieka Rūdolfa Heimrāta (Heimrātu ģimenes) 1957. gadā uzbūvētā māja — ir iekļauta Kultūras pieminekļu sarakstā.
Vēsture
Iela izveidota ap 1882. gadu ar savu tagadējo nosaukumu (ru), kas laika gaitā nav mainījies.
Ielu savienojumi
Morica iela ir savienota ar šādām ielām:
Pijotrovice
Pijotrovice ir ciems Polijā, Mazovijas vojevodistē, Otvockas apriņķī. No 1975. līdz 1998. gadam tas atradās Varšavas vojevodistē. Ciemā dzīvo 352 cilvēki. Pijotrovice atrodas Vislas ielejā, uz ziemeļaustrumiem no Polijas lielākās upes. Uz austrumiem no Pijotrovices atrodas Mazovijas ainavu parks.
Arābu Kalifāts
Arābu Kalifāts (arābu: خلافة إسلامية) bija teokrātiska islāma valsts, kas izveidojās pēc musulmaņu iekarojumiem 7.-9. gadsimtā.
Vēsture
Arābu Kalifāts bija vēsturiska valsts, kas tika dibināta pēc Muhameda nāves 632. gadā. Kalifāts bija musulmaņu pasaules valdošā struktūra, kas apvienoja politisko un reliģisko varu viena valdnieka — kalifa vadībā.
637. gadā tika iekarota Sasanīdu impērijas galvaspilsēta Ktēsifona. Arābi Eifratas krastos dibināja vairākas pilsētas, piemēram, Kufu un Basru. 638. gadā tika iekarota Jeruzaleme. Iekarotajās zemēs Umars Ibnelhatābs saglabāja reliģisko brīvību gan kristiešiem, gan jūdiem. 644. gadā, kad nomira Umars, Rāšidunu kalifāts bija vislielākais tās pastāvēšanas laikā. Umars bija pakļāvis Sasanīdu impēriju un lielu daļu no Austrumromas impērijas.
Kalifāts piedzīvoja Islāma zelta laikmetu no 8. līdz 14. gadsimtam, zinātne un mākslas uzplauka 8. gadsimta beigās, kad valdīja abāsīdu valdnieks Hārūns ar Rašīds. Tajā laikā Bagdāde bija pasaulē lielākā pilsēta. Arābu valoda ir kļuvusi par galveno valodu visām kalifāta tautām.
Kalifāts pastāvēja vairākus gadsimtus, bet 10. un 11. gadsimtā tika sašķelts daudzās vietējās dinastijās un valstīs.
Kalifāta valsts iekārta
Arābu Kalifāta varas avots galvenokārt bija reliģija. Visiem iedzīvotājiem bija jāmaksā nodokļi.
Kalifam bija augstākā vara. Visas augstākās amatpersonas iecēla tikai kalifs. Kalifāts sekoja Persijas modelim, valstis sāka dalīt provincēs, kurās iecēla militārus pārvaldniekus - emīrus, dažkārt sultānus no vietējās elites. Emīriem bija palīgi - naibi.
Karaspēks
Saskaņā ar islāma militāro doktrīnu visi, kas tic, ir Allāha karavīri. Sākotnēji galvenais bruņotais spēks bija arābu zemessardze, profesionālā armija tika izveidota vēlāk.
Attieksme Eiropā
Ir zināms, ka Eiropa ilgu laiku uzskatīja musulmaņticību, kas augsti godina Jēzu Kristu un Vissvētāko Jaunavu, tikai par vienu no kristīgajām herēzēm.
Kā jau minēts, iekarotajās zemēs Umars Ibnelhatābs saglabāja reliģisko brīvību, tomēr iekarotās tautas bieži vien atteicās no savas iepriekšējās ticības, un brīvprātīgi pieņēma islāmu.
Mūsdienās
Ideja par musulmaņu pasaules apvienošanu vienotā kalifātā turpināja pastāvēt, un vēsturē reizēm ir bijuši mēģinājumi atjaunot kalifātu, taču šie mēģinājumi nav noveduši pie tā pilnīgas atjaunošanas.
Neļķu dzimta
Neļķu dzimta (la) ir neļķu rindas dzimta, kurā ir klasificētas 81 ģints un aptuveni 2625 sugas.
Tā ir kosmopolītiska dzimta, kurā galvenokārt ir klasificēti lakstaugi. Neļķu dzimta ir visplašāk pārstāvēta mērenā klimata joslā un dažas sugas aug tropu kalnos. Lielākā daļa sugu aug Vidusjūras reģionā un Eiropas un Āzijas pierobežas reģionos. Daudzas sugas tiek kultivētas kā dekoratīvi krāšņumaugi, un dažas sugas ir plaši izplatītas nezāles.
Klasifikācija
Latvijā ir sastopamas šādas neļķu dzimtas ģintis:
Indriķis Blankenburgs
Indriķis Teodors Blankenburgs (1887—1944) bija latviešu arhitekts. Latvijas Republikas Izglītības ministrijas Skolu departamenta Būvniecības biroja vadītājs. Projektējis daudz skolu ēku dažādās Latvijas vietās, no kurām vairākas atzītas par arhitektūras pieminekļiem.
Dzīvesgājums
Dzimis 1887. gada 7. aprīlī Rīgā amatnieka Jāņa Blankenburga (1852–1934) un viņa sievas Katrīnas, dzimušas Miķelsones, četru bērnu ģimenē. Viņa tēvs bija dzimis Vircavā, strādāja par dzelzsgriezēju Baltijas vagonu fabrikā, vēlāk bija meistars vagonu fabrikā Fēnikss un dzīvoja Pļavas ielā 5.
Mācījās Boša, Zemīša un Mīlmaņa privātskolās, 1898. gadā iestājās Rīgas pilsētas reālskolā, kuras septīto klasi absolvēja 1905. gadā. Sakarā ar to, ka Rīgā 19. gadsimta otrajā pusē «valdīja vācu gars un vācu kapitāls», Jānis Blankenburgs pieslējās vācbaltiešiem, arī saviem bērniem uzstādīja šo «vācietību» par ideālu, lai gan nezaudēja latvietības sajūtu. Indriķis Blankenburgs pārvaldīja dzimto latviešu, kā arī vācu un krievu valodu. 1905. gadā Blankenburgs sāka studēt Rīgas Politehniskā institūta (RPI) Inženieru nodaļā, bet studijas drīz bija jāpārtrauc, jo 1905. gada revolūcijas notikumu dēļ augstskolu uz laiku slēdza. 1906. gada pavasarī viņš kā brīvklausītājs apmeklēja lekcijas Dancigas Tehniskās augstskolas Inženieru nodaļā, bet rudenī turpināja studijas RPI Arhitektūras nodaļā. No 1907. gada bija studentu korporācijas "Talavija" biedrs. Inženiera arhitekta diplomu viņš ieguva 1913. gadā. Jau studiju gados viņš sāka strādāt par praktikantu arhitektu Vanaga, Laubes un Nukšas birojos. Pēc studijām viņš strādāja par taksatoru apdrošināšanas biedrībā "Rossija".
Pēc Pirmā pasaules kara sākuma devās bēgļu gaitās uz Tulu un strādāja par inženieri kara ēku un būvju remontdarbos. 1920. gadā atgriezās dzimtenē. No 1922. gada jūlija līdz 1924. gada augustam viņš strādāja par arhitektu Latvijas Lauksaimniecības centrālbiedrībā, izstrādāja lauku saimniecību tipveida plānus. 1924. gada 8. jūlijā Indriķis Blankenburgs sāka darbu Izglītības ministrijas Skolu departamenta Tehniskajā birojā (vēlāk Būvniecības birojā) ar algu Ls 230 mēnesī un nostrādāja šajā amatā līdz 1938. gada 22. maijam, kad pēc paša vēlēšanās pārtrauca darbu. Biroja uzdevumos ietilpa vadīt skolu ēku projektēšanu un pārraudzīt to būvniecības darbus visā Latvijā. 1920. un 1930. gados viņš projektējis vairāk nekā 40 skolu ēku gan funkcionālisma, gan art deco un neoklasicisma stilā. Pēc 1938. gada I. Blankenburgam bija privātprakse.
Latvijas Bankas uzdevumā izstrādāja banku ēku tipveida projektus. 1936. — 1939. gadā pēc arhitekta I. Blankenburga projekta tika uzcelta Valsts arhīva piebūve.
Miris 1944. gada 16. oktobrī Rīgā.
Stalkers
Stalkers (no, izsekotājs) var būt:
Maurisio Isla
Maurisio Isla (es; dzimis ) ir Čīles futbolists, var spēlēt malējā aizsarga vai pussarga pozīcijā, Čīles futbola izlases dalībnieks. Kopš 2020. gada spēlē Brazīlijas A sērijas kluba Riodežaneiro "Flamengo" sastāvā.
Sasniegumi
Juventus
Čīle
Užusaļu seņūnija
Užusaļu seņūnija ir seņūnija Lietuvā, Kauņas apriņķa Jonavas rajona pašvaldībā, tās dienvidos. Seņūnija sastāv no 7 seņūnaitijām, tajā ir 27 ciemi un 1 stacijas ciemats.
Tiešsaistes kopiena
Tiešsaistes kopiena ir virtuāla kopiena, kuras dalībnieki mijiedarbojas galvenokārt ar interneta starpniecību. Tiešsaistes kopienas dalībniekiem ir raksturīga piederības sajūta konkrētai grupai un spēj sevi identificēt ar to. Grupas ietvaros notiek mijiedarbošanās un atkārtota kontaktēšanās — domu un informācijas apmaiņa. Veidojas savstarpēji kontakti, rituāli un paražas, kā arī rodas pienākuma sajūta un vēlme uz līdzdalību. Tiešsaistes kopienas parasti veidojas un dalībnieki sazinās, izmantojot tiešsaistes sociālo tīklu vietnes, tērzētavas un forumus, kā arī videospēlēs un blogos (emuāros).
Kopienu veidi
Tiešsaistes kopienu dalībnieku attiecības var būt dažāda rakstura — personiskas, kuru rezultātā veidojas nozīmīgas un ilgstošas attiecības, kā arī virspusējas, kuru rezultātā veidojas īslaicīgas attiecības. Roberts Kozinetss, atzīts eksperts sociālo mediju, mārketinga pētījumu un zīmolu jomā, ir izdalījis četrus tiešsaistes kopienu veidus: “dreifētāju”, entuziastu, starppersonu saišu un veidotāju kopienas.
Giorgijs Diakvnišvili
Giorgijs Diakvnišvili (dzimis ) ir Gruzijas futbolists, pussargs. Kopš 2016. gada spēlē FK RFS sastāvā.
Lawn Dogs
Lawn Dogs ir 1997. gada drāma, kuras režisors ir Džons Duigans. Galvenās lomu atveido Sems Rokvels, Kristofers Makdonalds, Ketlīna Kvinlena un Miša Bārtone. Filmas pirmizrāde notika Apvienotajā Karalistē.
Desmit gadus vecā Devona sadraudzējas ar 21 gadu veco autsaideri Trentu, kurš pļauj apkārtējo māju zālājus, tomēr šo draudzību visi neuztver viennozīmīgi.
Kangari (Medņevas pagasts)
Kangari ir ciems Viļakas novada Medņevas pagastā. Izvietojies pagasta dienvidos 6,4 km no pagasta centra Semenovas, 13,3 km no novada centra Viļakas un 259,7 km no Rīgas.
Apdzīvotā vieta izvietojusies nomaļus no valsts autoceļiem. Kangaros atrodas valsts nozīmes arheoloģijas piemineklis — Kangaru senkapi (Augsnas kalniņš), kā arī vietējas nozīmes arheoloģijas piemineklis - Baznīcas vieta - kulta vieta
Sopiko Guramišvili
Sopiko Guramišvili (ka; dzimusi Tbilisi) ir Gruzijas starptautiskā lielmeistare šahā (2009).
Biogrāfija
Piedalījusies Pasaules šaha čempionātos sievietēm pēc izslēgšanas sistēmas:
Par panākumiem turnīros FIDE 2007. gadā Guramišvili piešķīra starptautiskās meistares (WIM), bet 2009. gadā - starptautiskās lielmeistares (WGM) nosaukumu. 2012. gadā saņēmusi starptautiskā meistara nosaukumu vīriešiem (IM).
Personīgā dzīve
2015. gada 18. jūlijā apprecējusies ar Nīderlandes šaha lielmeistaru Anišu Giri. 2016. gada 3. oktobrī ģimenē piedzimis dēls Daniels.
Jānis Elsbergs
Jānis Elsbergs (dzimis 1969. gada 18. janvārī Rīgā) ir latviešu dzejnieks, tulkotājs, redaktors.
Biogrāfija
No 1989 līdz 1992. gadam J. Elsbergs vairākās skolās bija angļu un latviešu valodas skolotājs. 1992. gadā korespondents radiostacijā "Brīvā Eiropa". 1993. gadā īslaicīgi darbojās laikrakstā "Rakstnieka Vārds" un žurnālā "Vārds" kā galvenais redaktors, bija žurnāla "Karogs" (1995-1996) un žurnāla "Luna" redaktors (1997-1999). No 1996. līdz 2000. gadam vadīja Rīgas Jauno literātu apvienību. Darbojās kā literārais konsultants gan Jauno autoru seminārā, gan jauniešu literārajā nometnē "Aicinājums", gan preses izdevumu redakcijās.
Jānis Elsbergs tulko no angļu un franču valodas romānus un dramaturģijas darbus, daļa no tiem iestudētu Latvijas teātros, amerikāņu dzeju, lietuviešu dzeju un prozu. Atsevišķi atdzejojumi un tulkojumi arī no vācu, krievu un itāļu valodas. Elsbergs ir vairāku dzejas un atdzejas grāmatu redaktors, tāpat arī vairāku lielapjoma dzejas, prozas un tulkojumu izlašu sastādītājs un redaktors. Jāņa Elsberga izlases izdotas zviedru un ukraiņu valodā, viņa dzeja tulkota un publicēta arī angļu, lietuviešu, krievu un turku valodā.
Tulkojis latviešu valodā Viljama Šekspīra, Artura Millera, Pola Klodela un citu autoru lugas Latvijas teātriem. Atdzejojis mūsdienu amerikāņu dzejnieku (Čārlza Simiča, Gregorija Korso, Garija Snaidera) darbus un arī Volta Vitmena dzeju. Tulkojis Čārlza Bukovska dzeju un prozu. Viens no Kurta Vonnegūta darbu tulkotājiem latviešu valodā ("Zilbārdis", "Līķu Pēteris", "Galapagu salas", "Fokuss Pokuss", "Ietupinātais", "Laikatrīce"). Grāmatās iznākuši arī vairāki citi amerikāņu un britu autoru romāni.
Sastādījis gan V. Belševicas un K. Elsberga, gan arī citu autoru darbu izlases: Ievas Rozes "Reabilitācija. Zaļie sapņi" (1994), "Pilnais mērs" (2000), Olafa Stumbra dzejas izlase "Rokāde" (2001). Piedalījies Gata Krūmiņa grāmatas "Skārda blūzs" (2000) veidošanā.
Fiša
Fiša (de) ir 35 kilometrus gara Donavas labā krasta pieteka Austrijā, Lejasaustrijas federālajā zemē uz dienvidiem no Vīnes.
Jānis Elsbergs
Biogrāfija
Rakstījis dziesmu tekstus mūziķim Intaram Busulim un citiem izpildītājiem, kā arī libretu komponista Kārļa Lāča mūzikliem "Pūt, vējiņi!", "Jevgeņijs Oņegins" un "Žanna d'Arka".
Fiša
Izteka pie Ebenfurtas pilsētas. Tek ziemeļaustrumu. Ietek Donavā pie Mariaellendas. Upes krastos atrodas Ebreihsdorfa un Fišāmenda.
Rust
Rust ir daudzparadigmu programmēšanas valoda, kas vērsta uz ātrdarbību un drošību, īpaši — drošu laiksakritību. Sintakse ir līdzīga C++ programmēšanas valodai, taču ir izstrādāta labākai atmiņas integritātei, tajā pašā laikā saglabājot augstu veiktspējas līmeni. Rust sākotnējo versiju izstrādāja Greidons Hoirs Mozilla Research vajadzībām.
Progress M-12M
Progress M-12M (Прогресс М-12М) bija Krievijas automātisks kravas kosmosa kuģis, kas paredzēts kravu nogādāšanai uz Starptautisko kosmisko staciju (SKS). To palaida, bet tika iznīcināts nesējraķetes avārijā.
Rust
Kopš 2016. gada Rust Stack Overflow izstrādātāju ikgadējā aptaujā tika atzīta par "vismīlētāko programmēšanas valodu",   taču to izmantoja tikai 7% 2021. gada aptaujas respondentu.
Progress M-12M
Krava
Kopējā kravas masa starta brīdī bija 2670 kg. Īpašajās tvertnēs ietilpa degviela pašam kuģim (746 kg) un stacijas dzinējsistēmai (250 kg), skābeklis (50 kg), ūdens (420 kg). Hermētiskajā kravas telpā (pavisam 1204 kg) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces, tai skaitā 367 kg amerikāņu segmentam.
Rust
Programmas piemērs
"Sveika pasaule" piemērs Rust valodā:
Progress M-12M
Avārija
Progress M-12M startēja no Baikonuras kosmodroma 13:00:11 UTC ar nesējraķeti Sojuz-U. Lidojuma 325. minūtē raķetes trešās pakāpes darbības laikā notika kļūme dzinējā. Pakāpe ar transportkuģi sadega Zemes atmosfērā; nesadegušās daļas nokrita Altaja Republikā. Aculiecinieki bija dzirdējuši spēcīgu sprādzienu.
Šis bija otrais negadījums pēc kārtas Krievijas kosmonautikā nedēļas laikā, kad dzinējbloka Briz-M kļūmes dēļ vajadzīgajā orbītā netika ievadīts sakaru pavadonis Ekspress-AM4.
Negadījuma izmeklēšana
Pēc avārijas tika izveidota komisija, kas izmeklēja negadījuma cēloņus. 8. septembrī tā publiskoja izmeklēšanas ziņojumu. Tika secināts, ka kļūme radusies nesējraķetes trešās pakāpes dzinēja RD-0110 gāzģeneratora degvielas pievadcaurules aizsērēšānas dēļ. Komisija uzskaīja, ka šim ražošanas defektam ir bijis gadījuma rakstura.
Koričani
Vēsture
Rakstos pirmoreiz minēta 1321. gadā. Ilgu laiku pilsēta atradās Hābsburgu impērijas sastāvā. No 1918. gada — Čehoslovākijā. Kopš 1993. gada — Čehijā.
Jēkabs Stumbergs
Dzīvesgājums
Dzimis Iecavas pagasta Lielmellupos zemkopja ģimenē. Mācījās Slokas draudzes skolā, pēc tam Rīgas apriņķa tirdzniecības skolā. To beidza 1884. gadā un pēc tam vairākus gadus strādāja par laukstrādnieku tēva saimniecībā.
1887. gada februārī sāka strādāt par ierēdni Rīgas zemes policijā, pēc tam maģistrāta kriminālā nodaļā un Rīgas 3. iecirkņa miertiesneša kancelejā. 1894. gada novembrī izturēja pārbaudījumus un ieguva tiesības strādāt par advokātu. Publicēja rakstus laikrakstā "Baltijas Vēstnesis" un no 1906. gada arī laikrakstā "Latvija". Bija šī laikraksta atbildīgais redaktors no 1907. gada jūlija līdz 1908. gada augustam. Pēc tam bija liberālā vācu laikraksta "Rigasche Neueste Nachrichten" līdzstrādnieks, laikraksta "Dzimtenes Vēstnesis" politiskās nodaļas vadītājs.
Pirmā pasaules kara laikā bija Maskavas laikraksta "Ruskoe Slovo" Rīgas korespondents. 1915. gada pirmajā pusgadā laikraksta "Līdums" redaktors, tad devās uz Petrogradu un tur darbojās Latviešu bēgļu apgādāšanas centrālkomitejā, vadījis tās laikrakstu "Ziņojumi". Pēc Latvijas valsts proklamēšanas 1918. gada novembrī pildīja "Pagaidu Valdības Vēstneša" redaktora pienākumus. 1918. gada decembrī iecelts par miertiesnesi Rīgā, 1920. gada augusta beigās pārcelts par Rīgas apgabaltiesas locekli. No 1923. gada februāra vadījis šīs tiesas 2. kriminālnodaļu. 1925. gada jūlijā Ministru kabinets apstiprinājis Stumbergu par Rīgas apgabaltiesas priekšsēdētāja biedru. Šajos divos amatos viņš nostrādājis līdz aiziešanai pensijā 1934. gadā. Jēkabs Stumbergs miris 1935. gada 17. februārī. Apbedīts Iecavas kapos.
Kartlija
Kartlija (ka, kartli) ir vēsturisks novads Gruzijas vidienē, kas mūsdienās pamatā ietilpst Iekšējās Kartlijas un Lejaskartlijas mhares teritorijā. Vēsturiskais novada centrs ir Tbilisi.
Vēsture
Kartlijas karaliste izveidojās pēc Gruzijas Karalistes sašķelšanās 1490. gadā līdztekus Kahetijas un Imeretijas karalistēm. 1762. gadā Kartlijas un Kahetijas karalistes apvienojās, pēc Kučuk-Kainardžas līguma noslēgšanas 1774. gada izbeidza nodevu maksājumus Osmaņu impērijai, bet 1801. gadā tās pakļāva Krievijas Impērija.
Kristaps Rasims
Kristaps Rasims (dzimis Kārsavā) ir latviešu aktieris un mūziķis.
Precējies ar aktrisi Baibu Rasimu, ar kuru savulaik mācījies vienā kursā; abiem ir 2 bērni.
Here and Now
Here and Now ir kanādiešu rokgrupas Nickelback septītais studijas albums. Tas tika izdots. Kanādā tas tika sertificēts ar divkāršo platīna disku. Vairāku valstu topos tas ir ierindojies pirmajā vietā (Austrālija, Kanāda, Japāna, ASV rokalbumu tops).
Milans Savičs
Milans Savičs (dzimis ) ir Serbijas futbolists, pussargs. Kopš 2020. gada spēlē Kipras Pirmās divīzijas kluba Ahnas "Ethnikos" sastāvā.
Vernadska
Vernadska (uk) ir vienīgā Ukrainas polārstacija Antarktīdā. Izvietojusies nelielās Galindesa salas ziemeļrietumu galā Argentīnas salu grupā ap 8 km no Antarktīdas pussalas Greiema krasta. Stacijas nosaukums līdz 1996. gada februārim bija Faradeja un piederēja Apvienotajai Karalistei, kas to par simbolisku cenu (1 mārciņu) pārdeva Ukrainai.
Vinterailendas stacija
Pirmā britu polārstacija Argentīnas salās Ardžentainailendsa (Argentine Islands) vai Bāze F (Base F) tika izveidota 1947. gada 7. janvārī. Būvniecībai tika izvēlēta vieta Vinterailendas salā, kur 1935.—1936. gadā bija izvietota Britu Greiema Zemes ekspedīcijas pirmā ziemošanas nometne. Nometnes būda nebija saglabājusies — iznīcināta, iespējams, cunami rezultātā, 1946. gadā. Stacijas galvenā ēka tika nosaukta par “Vordija māju” (Wordie House) par godu skotu ģeologam un polārpētniekam Džeimsam Vordijam, Ernesta Šekltona Impērijas transantarktiskās ekspedīcijas dalībniekam, kurš apmeklēja staciju tās būvniecības laikā. Stacijas galvenā pētniecības joma bija meteoroloģija un personāls parasti bija 4—5 cilvēki. Stacija tika paplašināta 1951. gadā, bet 1954. gadā pārnesta 600 m uz ziemeļiem uz Galindesa salu. 1960. gadā Vinterailendas staciju pārziemošanai izmantoja Adelaidas stacijas personāls, kas ledus apstākļu dēļ nespēja sasniegt savu staciju. 1995. gadā Vordija mājai tika piešķirts speciāli aizsargāta vēstures pieminekļa statuss un to apsaimnieko Vernadskas stacijas personāls. Ēka tika rekonstruēta 1995./1996. gada vasarā un tajā iekārtots memoriālais muzejs. Populārs antarktiskā tūrisma galamērķis.
Faradeja
1954. gada februārī Galindesa salas Marinas ragā tika uzbūvēta jauna Ardžentainailendsas stacijas galvenā ēka, kas spēja izmitināt 10 ziemotāju komandu. Stacijas galvenā ēka tika nosaukta par Kronēšanas māju (Coronation House) par godu karalienes Elizabetes II kronēšanai. Šajā pat gadā stacijā papildus meteoroloģiskajiem novērojumiem tika uzsākta radiozondēšanas programma; vēlākos gados stacijā tika ierīkota ģeofiziskā observatorija. Stacija vairākkārt paplašināta. 1977. gada 15. augusta stacija tika pārdēvēta par Faradeju (Faraday Station) par godu britu ķīmiķim un fiziķim Maiklam Faradejam.
Stacija nepārtraukti darbojās līdz 1996. gadam un joprojām ir visilgāk nepārtraukti lietota Lielbritānijas zinātniskā stacija Antarktīdā.
Vernadska
1993. gada novembrī Lielbritānijas valdība pa diplomātiskiem kanāliem izplatīja piedāvājumu kādai no valstīm, kam nav zinātnisko bāzu Antarktīdā, pārņemt Faradejas polārstaciju. Ukraina, kas 1992. gadā bija pievienojusies Antarktikas Līgumam, 1994. gadā atsaucās uz šo piedāvājumu. Jau 1994. gada 17. decembrī Faradejā ieradās 4 ukraiņu komanda, kas līdz 1995. gada 15. februārim iepazinās ar stacijas aprīkojumu un ekspluatāciju. 1995. gada 20. jūlijā Londonā tika parakstīts līgums, pēc kura stacija tiek nodota Ukrainai ne vēlāk par 1996. gada 31. martu. Pirmā patstāvīgā Ukrainas antarktiskā ekspedīcija ieradās stacijā 1996. gada 31. janvārī un kopš tā laika stacija funkcionē nepārtraukti. Oficiālā stacijas pārņemšana notika 1996. gada 6. februārī un tā tika pārdēvēta par Vernadsku par godu ukraiņu filosofam un dabaszinātniekam, pirmajam Ukrainas Zinātņu akadēmijas prezidentam Volodimiram Vernadskim.
Žeimju seņūnija
Žeimju seņūnija ir seņūnija Lietuvā, Kauņas apriņķa Jonavas rajona pašvaldībā, tās ziemeļrietumos. Seņūnija sastāv no 5 seņūnaitijām, tajā ir 1 pilsētciemats (Žeimji), 32 ciemi un 1 stacijas ciemats.
Dagestānas karogs
Dagestānas karogs ir Krievijas Federācijas Dagestānas Republikas valsts simbols.
Simbolika
Zaļā krāsa simbolizē dzīvību un Dagestānas zemes pārpilnību, kā arī ir tradicionālā islāma krāsa (lielākā daļa ticīgo Dagestānā ir musulmaņi sunnīti). Zilā krāsa ir jūra (republikas austrumu daļu apskalo Kaspijas jūra), kas simbolizē Dagestānas tautas skaistumu un diženumu. Sarkanā krāsa nozīmē demokrātiju, cilvēka prāta apgaismojošo spēku, kā arī Dagestānas iedzīvotāju drosmi.
Haizivs stāsts
"Haizivs stāsts" (en) ir 2004. gada ASV animācijas filma, kuras režisori ir Vikija Džensone, Bibo Berdžerons un Robs Letermans. Galvenās lomas ierunājuši Vills Smits, Renē Zelvēgere, Andželīna Džolija, Roberts De Niro, Mārtins Skorsēze un Džeks Bleks. Filmas pirmizrāde notika Venēcijā.
Filma 2004. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Lieliskie".
Zivtiņa Oskars samelo, ka ir nogalinājis haizivju bosa dēlu, lai kļūtu par varoni savā koraļļu rifa iedzīvotāju kopienā.
Kahovka
Kahovka (uk) ir pilsēta Ukrainas dienvidos, Hersonas apgabala Kahovkas rajonā. Atrodas Kahovkas ūdenskrātuves kreisajā krastā, 9 km augšpus Kahovkas HES aizsprostam, 90 km no apgabala centra Hersonas.
Vēsture
Dibinājis 1492. gadā Krimas hans Mengli I Girejs kā Islamkermenas cietoksni. Cietokšņa vietā 1791. gadā tika uzbūvēta tagadējā pilsēta un nosaukta par godu krievu karavadoņiem, brāļiem Nikolajam un Vasīlijam Kahovskiem. Pilsētiņa attīstījās kā tirdzniecības centrs. Līdz 1840. gadā Kahovkai bija slobodas statuss, vēlāk — miests, no 1918. gada — pilsēta. Krievijas pilsoņu kara laikā pie Kahovkas norisinājās nozīmīgas cīņas starp Sarkano armiju un Vrangeļa Balto armiju. Mūsdienās mašīnbūves un pārtikas rūpniecības centrs.
Anna Dagda
Anna Dagda, īstā vārdā Olga Taube (dzimusi 1915. gada 22. janvārī Aizputē, mirusi 1996. gada 27. februārī Stokholmā), bija latviešu dzejniece un kritiķe. Viena no 1944. gada 17. marta Latvijas Centrālās padomes memoranda parakstītājām.
Biogrāfija
Dzimusi 1915. gada 22. janvārī Aizputē skolotāja Antona Taubes un viņa sievas Emīlijas (dzim. Ērgles) ģimenē. Kopš 1921. gada dzīvoja Ventspilī, tur beidza pamatskolu un vidusskolu. No 1931. gada dzīvoja Rīgā, kur studēja Latvijas Universitātes Baltu filoloģijas fakultātē un līdztekus studijām strādāja par arhivāri, mašīnrakstītāju un korektori apgādā "Valters un Rapa". 1935. gadā parādījās viņas pirmā publikācija.
Otrā pasaules kara beigās 1944. gadā A. Dagda devās trimdā uz Zviedriju. 1950. gadā iznāca viņas vienīgais dzejoļu krājums "Līdzības". Pēc krājuma izdošanas viņa pārtrauca publicēties, un tā palika vienīgā viņas dzīves laikā izdotā grāmata. Īsi pēc viņas nāves - 1996. gada septembrī - krājumu atkārtoti izdeva Latvijā, Rīgā. Iznākuši arī A. Dagdas "Raksti" 2 sējumos (2001-2005).
Mirusi 1996. gada 27. februārī Stokholmā. Kremēta un apglabāta Stokholmas Meža kapos, bet pēc māsas lūguma tā paša gada 1. septembrī viņas pelnus pārapbedīja Ceraukstes pagasta "Lejenieku" kapsētā līdzās māsas vīram.
Go3 Films
Go3 Films televīzijas kanāls, kas domāts filmu straumēšanai.
Anna Dagda
Annas Dagdas prēmija
Pēc dzejnieces nāves tika izpildīta viņas vēlēšanās: viņas uzkrājumus izmantoja dzejas balvas finansēšanai, tāpēc dibināja arī Annas Dagdas fondu, kas rūpējās gan par Dagdas literāro mantojumu, gan par balvas pretendentu izvērtēšanu, balvas piešķiršanu. Balvu piešķira no 1998. līdz 2011. gadam, otrā dzejoļu krājuma manuskriptu konkursa kārtībā, kur anonīmi iesniegtos manuskriptus vērtēja žūrija.
Balvas laureāti (iekavās grāmatas izdošanas gads):
Filips Kostičs
Filips Kostičs (sr; dzimis ) ir Serbijas futbolists, pussargs, Serbijas futbola izlases dalībnieks. Kopš 2022. gada spēlē Itālijas A sērijas kluba Juventus sastāvā.
Sasniegumi
Frankfurt Eintracht
Kļučniki
Kļučniki (arī Kļučnīki) ir ciems Viļakas novada Medņevas pagastā. Izvietojies pagasta ziemeļos 4,2 km no pagasta centra Semenovas, 11 km no novada centra Viļakas un 247,9 km no Rīgas.
Apdzīvotā vieta izvietojusies nomaļus no valsts autoceļiem.
Zvāre (stacija)
Zvāre ir dzelzceļa stacija starp Pūres pieturu un Tukuma II staciju Sēmes pagastā dzelzceļa līnijā Ventspils—Tukums II—Rīga. Pēc Rīgas—Ventspils vilciena atcelšanas 2001. gadā stacija tiek izmantota tikai kravas satiksmei.
Tuvu gar staciju iet vecās Rīgas—Ventspils šosejas posms, tagad ceļš V1442 Tukums—Lazdas. Lokā to no austrumiem un ziemeļiem aptver Pīkstupe, 1 kilometru uz dienvidaustrumiem atrodas dabas liegums "Tumes meži". Tuvākā apdzīvotā vieta ir Vilksalas mazciems apmēram 2 km uz ziemeļiem no stacijas.
Irina Cvetkova
Biogrāfija
1995. gadā absolvējusi Latvijas Universitātes Juridisko fakultāti tiesību zinātņu specialitātē. Juriste, kopš 2003. gada ir sertificēta maksātnespējas procesu administratore.
Tiesību zinātnes virziena dekāne un docente Baltijas Starptautiskajā akadēmijā. Aizraušanās: literatūra, māksla, mūzika, ceļojumi, peldēšana, adīšana.
Politiskā darbība
2010. gadā kandidējusi 10. Saeimas vēlēšanās no apvienības "Saskaņas Centrs" saraksta, bet nav ievēlēta. 2011. gada Saeimas ārkārtas vēlēšanās ievēlēta 11. Saeimā, kur darbojas Juridiskajā komisijā un Pilsonības likuma izpildes komisijā.
Kandidēja 2014. gada Eiropas Parlamenta vēlēšanās "Saskaņas" saraksta, taču netika ievēlēta. 2014. gada vasarā izstājās no partijas "Saskaņa".
12. Saeimas vēlēšanās I. Cvetkova kandidēja no Latvijas Krievu savienības saraksta, nebūdama šīs partijas biedre, taču partija nepārvarēja 5% barjeru.
Madaras jātnieks
Madaras jātnieks ir klintī izcirsts agrīno viduslaiku bareljefs Bulgārijas ziemeļaustrumos pie Madaras ciema uz austrumiem no Šumenas pilsētas. Bareljefs izcirsts 7. gadsimta beigās vai 8. gadsimta sākumā, kad Bulgārijā valdīja hans Tervels. Piemineklis 1985. gadā tika iekļauts UNESCO Pasaules mantojuma sarakstā.
Bareljefs attēlo jātnieku, kurš ar šķēpu caurdur lauvu. Jātniekam pa pēdām seko suns. Tas izveidots gandrīz dabīgā lielumā 100 metrus augstā klintī 23 metru augstumā. Ap Madaras jātnieku izveidoti vairāki mūsdienās daļēji izdzisuši uzraksti vidusgrieķu valodā, kas apraksta 9. gadsimta notikumus.
Magnolia (dziesma)
"Magnolia" ir amerikāņu repera Playboi Carti hiphop dziesma. Tā tika izdota 2017. gada 14. aprīlī kā trešais singls no viņa tāda paša nosaukuma debijas komerciālā miksteipa Playboi Carti (2017). Dziesmu producējis Pi'erre Bourne. Nosaukums attiecas uz "Magnolia Projects" Ņūorleānā. Sākumā ir paraugs no "The Jamie Foxx Show", kas tiek izmantots kā Pi'erre Bourne producenta atzīme.
Mūzikas video
2017. gada 8. jūlijā dziesmai 106 & Park tika izdots mūzikas video. To režisēja Hidji Films, un tajā piedalās dziesmas producenta Pi'erre Bourne, A$AP Rocky un A$AP Mob, m14thew, harve (pazīstams arī kā xxwv), Slim Jxmmi, x.mofe, Southside, A Boogie wit da Hoodie, epizodiskās filmas. Dons Q, NAV, Casanova, Smooky Margielaa, Juelz Santana un Cash, viens no XO dalībniekiem. Mūzikas video filmēts Ņujorkā. 2022. gada jūnijā videoklipam ir vairāk nekā 165 miljoni skatījumu.
Ivars Kļavinskis
Ivars Kļavinskis (dzimis ) ir latviešu aktieris.
16 gadu vecumā sāka mācīties Annas Eižvertiņas studijā. Kopš 2007. gada ir Latvijas Nacionālā teātra aktieris.
Lai gan visplašāk ir pazīstams ar Viestura lomu seriālā "UgunsGrēks", pirmo atpazīstamību guvis ar Viktora lomu izglītojošajā filmā "Lai dzīvo bērni". Filmējies arī tādos seriālos kā "Tikai nesaki man Bizu", "Mīli mani mūžam", "Zentas brīvdienas" un "Viņas melo labāk".
Federiko Valverde
Federiko Santjago Valverde Dipeta (es, dzimis ) ir Urugvajas futbolists, spēlē pussarga pozīcijā, Urugvajas futbola izlases dalībnieks. Kopš 2017. gada Valverde pārstāv La Liga komandu Real Madrid.
Savu karjeru sācis Urugvajas klubā Peñarol. 2016. gadā pievienojies Real Madrid, kur tika nosūtīts uz B komandu. Nākamo sezonu pavadījis īrē Deportivo La Coruña komandā. Real Madrid komandas sastāvā debitējis 2018. gada oktobrī.
Urugvajas futbola izlases sastāvā debitējis 2017. gadā. Piedalījies divos Copa América.
Sasniegumi
Peñarol
Real Madrid
Hart
Hart vai HART var būt:
AAUSAT3
Kosmiskais aparāts veidots CubeSat 1U formā ar izmēriem 100 × 100 × 113 mm. Tā galvenā derīgā krava ir divi atšķirīgas konstrukcijas automātiskās identifikācijas sistēmas uztvērēji, kas uztver ziņojumus no kuģiem jūrās un okeānos. Galvenā pavadoņa darbības zona bija paredzēta Grenlande, kur ir zems kuģu blīvums, bet tas fiksēja kuģus arī visos pasaules okeānos.
AAUSAT3 palaišana notika Toronto universitātes aerokosmisko pētījumu institūta Kosmisko lidojumu laboratorijas nanopavadoņu palaišanas projekta Nanosatellite Launch Service (NLS) ietvaros. Šis bija NLS astotais starts, un pavadonim dots apzīmējums NLS-8.3.
AAUSAT3 tika palaists 12:31 UTC ar nesējraķeti PSLV-CA no Satiša Dhavana kosmosa centra. Tas bija sekundārā kravas Indijas/Francijas Zemes tālizpētes pavadonim SARAL. Kopā ar to palaisti pavadoņi Sapphire, NEOSSat, UniBRITE, TUGSAT-1, STRaND-1.
2014. gada septembrī pavadoņa baterijas bija degradējušās, nespējot uzturēt pietiekamu spriegumu. 2014. gada 17. septembrī 08:20 UTC no AAUSAT3 saņemts pēdējais signāls.
Hūvera aizsprosts
Hūvera aizsprosts (en), līdz 1947. gadam pazīstams ar nosaukumu Akmens aizsprosts (Boulder Dam), ir betona smaguma arkas aizsprosts, kas uzbūvēts Melnajā kanjonā uz Kolorādo upes, ASV Arizonas un Nevadas štatā. Tas tika būvēts no 1931. līdz 1936. gadam Lielās depresijas laikā, to atklāja ASV prezidents Franklins Rūzvelts. Aizsprosta celtniecībā piedalījās vairāki tūkstoši strādnieku, celtniecības laikā mira vairāki simti no viņiem. Aizsprosts tika nosaukts ASV prezidenta Herberta Hūvera vārdā.
Hūvera aizsprosta celtniecība izmaksāja 49 miljonus ASV dolāru. Tas ir 221,4 m augsts, kores garums ir 379 m, aizsprosta platums augšpusē ir 14 m, savukārt apakšpusē — 200 m. Virs aizsprosta izveidojušos ūdenskrātuvi nosauca par Mīda ezeru (Lake Mead), tā ir lielākā ūdenskrātuve ASV — maksimālā ietilpība ir 35,2 miljoni m3. Aizsprostam tuvākā pilsēta ir Buldersitija (Boulder City), kas atrodas Nevadas štatā un tika uzcelta strādniekiem. Hūvera aizsprosta hidroelektrostacija nodrošina elektroenerģiju patērētājiem Nevadas, Arizonas un Kalifornijas štatā. Hūvera aizsprosts ir populārs tūrisma objekts, to ik gadu apmeklē gandrīz viens miljons cilvēku.
1994. gadā tas tika nosaukts par nacionālās inženierijas vēstures zīme — vienu no septiņiem modernās ASV inženierijas brīnumiem (Amerikas Civilinženieru savienības (American Society of Civil Engineers) veidots saraksts).
Muhammadu Buhari
Muhammadu Buhari (en, dzimis ) ir Nigērijas valstsvīrs, kas no 2015. līdz 2023. gadam bija Nigērijas prezidents. Buhari ir arī atvaļināts Nigērijas armijas ģenerālmajors, kas no 1983. līdz 1987. gadam pēc militāra valsts apvērsuma bija Nigērijas valsts galva. Saistībā ar viņu ir radies termins buharisms, kas norāda uz viņa militārā režīma autoritāro politiku. Muhammadu Buhari kandidēja uz Nigērijas prezidenta amatu arī 2003., 2007. un 2011. gadā. 2014. gada vēlēšanās, kandidējot no Visu progresīvo partijas, tika ievēlēts par valsts prezidentu. 2019. gadā atkārtoti ievēlēts amatā.
Zīdīšana
Zīdīšana ir jaundzimušo, cilvēka bērnu un citu sugu mazuļu barošana ar mātes pienu no sievietes (parasti, mātes) vai citas sugas sievišķā dzimuma būtnes krūtīm. Zīšanas reflekss ļauj jaundzimušajam izzīst pienu no krūts un norīt to. Piens krūtīs rodas laktācijas rezultātā.
Mātes piens ir vienīgā nepieciešamā un vispiemērotākā uzturviela bērnam pirmajos 6 dzīves mēnešos, kā arī — vienlaicīgi ar citu uzturu — līdz 2 gadu vecumam. Ar mātes pienu bērns saņem pilnvērtīgu uzturu, nostiprinās mazuļa imūnsistēma, viņš tiek aizsargāts no infekcijas slimībām un alerģijām, tiek veicināta bērna fiziskā un garīgā attīstība, kā arī veidojas garīga un fiziska tuvība starp bērnu un māti. Mātei arī vieglāk noris pēcdzemdību periods — ātrāk apstājas pēcdzemdību asiņošana, saraujas dzemde un atjaunojas ķermeņa svars, kāds tas bijis pirms grūtniecības.
Zīdīšanas sākums
Ja uzreiz pēc piedzimšanas bērnu uzliek uz mātes vēdera, viņš sāk meklēt krūti. Bērns satver krūti un instinktīvi sāk zīst. Pirmajās dienās no krūtīm izdalās pirmpiens — tā daudzums sākumā var būt vien daži pilieni. 3 — 5 dienu laikā piena daudzums strauji palielinās. Krūtis stipri piebriest, sievietei var būt drudzis,. Pāris dienu laikā tas pāriet. Parasti jaundzimušais ēd ik pēc 1 — 2 stundām (naktī retāk). Lai bērns izzīstu pietiekami daudz piena un lai zīdot netiktu traumēti mātes krūšu gali, bērnam pareizi jāsatver krūts. Viena zīdīšanas reize ilgst 5 — 40 minūtes un ilgāk.
Nobriedusi laktācija
3 — 4 nedēļu laikā (dažreiz ilgākā laikā) zīdīšana nostabilizējas, iestājas t. s. nobriedusi laktācija, ko raksturo regulāra piena veidošanās, bez nozīmīgiem "pieplūdumiem". Krūtis pielāgojas zīdīšanas procesam un kļūst mīkstākas. Darbojas pašregulācijas procesi — tagad piens lielākoties veidojas bērna zīdīšanas laikā, un tas mazāk uzkrājas krūtīs.
Šajā posmā vairums bērnu ēd ik pēc 1 — 3 stundām, ja viņus baro "pēc pieprasījuma", t. i., liek pie krūts tad, kad bērns izrāda vēlmi ēst. Liela daļa bērnu ēd arī naktī.
Parasti pēc 6 mēnešu sasniegšanas mazuli sāk iepazīstināt ar citu ēdienu, tomēr vēl vairākus mēnešus mātes piens paliek bērna pamatēdiens.
Zīdīšanas noslēgums
Nobriedusi laktācija, ja tā noritējusi pietiekami ilgi, vienmēr beidzas ar laktācijas involūcijas periodu. Krūts dziedzeris tā laikā samazinās, piena daudzums vairs neatbilst pieaugošajām bērna vajadzībām. Piena sastāvs mainās, un pēc antivielu sastāva sāk līdzināties pirmpienam. Krūts barošanas pārtraukšana laktācijas involūcijas periodā nerada nopietnas problēmas ne mātei, ne bērnam. Nobriedušas laktācijas gadījumā involūcija sākas ne agrāk kā bērna 2 gadu vecumā, bet biežāk laika posmā starp 2 un 4 gadiem.
Dagestānas Valsts universitāte
Atrodas republikas galvaspilsētā Mahačkalā. Universitātē ir 16 zinātniskie un izglītības centri, 18 fakultātes, 97 katedras, 4 filiāles, 2 muzeji (bioloģiskais un vēsturiskais), laboratorija, bibliotēka un planetārijs. Universitātē strādā aptuveni 3000 pasniedzēju un darbinieku.
Vēsture
Izglītības iestāde tika izveidota 1931. gadā kā Dagestānas Valsts pedagoģiskais institūts. Institūta atklāšana sakrita ar Oktobra revolūcijas 14. gadadienu. 1935. gadā notika pirmais izlaidums. Toreiz augstskolā studēja 260 studenti.
Mūsdienīgs nosaukums kopš 1957. gada.
Dark Horse
Dark Horse ir kanādiešu rokgrupas Nickelback sestais studijas albums. Tas tika izdots. Billboard 200 labāko dekādes albuma topā tas ierindojās 191. vietā. Albums ticis pārdots vairāk nekā 5 miljonos kopiju visā pasaulē. ASV tas tika sertificēts ar trīskāršo platīna disku.
Rietumfranku valsts
Rietumfranku valsts (la) izveidojās 843. gadā, pēc Kārļa Lielā franku valsts sadalīšanas ar Verdenas līgumu. Par valsts pastāvēšanas beigām uzskata 987. gadu, kad tronī kāpa Kapetingu dinastijas pārstāvis un aizsākās Francijas karalistes veidošanās.
Franku zemju dalīšanā, imperatora Luija Dievbijīgā jaunākais dēls Kārlis II Plikgalvis ieguva zemes uz rietumiem Reinas, kas iestiepās mūsdienu Spānijas ziemeļos. Ar 870. gada vienošanos Rietumfranku valsts ieguva arī Lotaringas rietumu zemes.
Atšķirībā no Austrumfranku valsts, Rietumfranku karaļu vara ātri sabruka, valsts provincēm nonākot pusneatkarīgu augstmaņu valdījumā. Karaļus ievēlēja augstmaņu sapulcēs, un tronī mainījās Karolingu un Robertu dinastiju pārstāvji. 888. gadā par karali ievēlēja Parīzes grāfu Odo, pirmo Robertu dinastijas pārstāvi tronī. Robertu dinastijai nostiprinoties, tā pārveidojās par Kapetingu dinastiju.
Alisspringsa
Alisspringsa (en) ir pilsēta Ziemeļu teritorijā, Austrālijā. Štata trešā lielākā pilsēta ar vairāk nekā 28,6 tūkstošiem iedzīvotāju. Atrodas valsts centrālajā daļā netālu no štata dienvidu robežas.
Pamatiedzīvotājiem šī vieta bija pazīstama ar nosaukumu Mparntwe. No 1926. līdz 1931. gadam bija neilgi pastāvējušās Centrālās Austrālijas teritorijas (Territory of Central Australia) galvaspilsēta. Pilsētā ik gadu notiek Henley-on-Todd regate, kas notiek sausajā Toda upes smilšainajā gultnē.
Kozlova (Medņevas pagasts)
Kozlova ir ciems Viļakas novada Medņevas pagastā. Izvietojies pagasta dienvidos 7,3 km no pagasta centra Semenovas, 14,1 km no novada centra Viļakas un 260,5 km no Rīgas.
Apdzīvotā vieta izvietojusies nomaļus no valsts autoceļiem. Starp Kozlovu un Kangariem atrodas valsts nozīmes arheoloģijas piemineklis — Kozlovas senkapi (Akmeņu krasts)
Latvju Teksti
Latvju Teksti ir literatūras žurnāls, kurš iznāca Rīgā no 2010. gada līdz 2015. gadam.
No 2010. līdz 2012. gadam žurnāls iznāca 4 reizes gadā, no 2013. gada līdz 2015. gadam žurnāls iznāca 6 reizes gadā. Tas publicēja latviešu autoru dzeju un prozu, tulkojumus, kā arī rakstus par literatūras aktualitātēm, intervijas ar latviešu un ārzemju rakstniekiem un recenzijas par jaunākajām grāmatām. Žurnāla redakcijā darbojās Guntars Godiņš, Liāna Langa, Kārlis Vērdiņš un Jānis Ozoliņš. Žurnālu izdeva Latvijas Literatūras centrs.
Žurnāla redakcija katru gadu Dzejas dienu laikā piešķīra "Latvju Tekstu" balvu labākajam dzejas un atdzejas krājumam.
Džo Hārts
Džo Hārts (, dzimis ) ir Anglijas futbolists un Anglijas izlases dalībnieks. Kopš 2021. gada Hārts pārstāv Skotijas Premjerlīgas komandu Celtic.
Profesionāļa karjeru Džo Hārts sāka savas dzimtās pilsētas klubā Shrewsbury. 2006. gadā par 600 tūkstošiem sterliņu mārciņām viņu iegādājās Manchester City. 2010. un 2011. gadā Hārts tika iekļauts Anglijas Premjerlīgas sezonas simboliskajā komandā. 2010. gadā tika nominēts arī uz Anglijas Premjerlīgas gada labākā jaunā spēlētāja titulu, bet piekāpās tikai savam komandas biedram Džeimsam Milneram. 2012. gadā kļuva par Anglijas Premjerlīgas čempionu.
Anglijas futbola izlasē Hārts debitēja spēlē pret Trinidādas un Tobāgo izlasi. Džo Hārts tika pieteikts 2010. gada FIFA Pasaules kausa finālturnīram, bet nevienu spēli tajā neaizvadīja. Viņš tika pieteikts arī 2012. gada Eiropas čempionātam un 2016. gada Eiropas čempionātam.
Sasniegumi
Manchester City
Individuālie sasniegumi
Jelgava (viesnīca)
Viesnīca „Jelgava” ir četrzvaigžņu viesnīca Lielajā ielā 6, Jelgavā, Driksas krastā un Lielās ielas krustojumā ar Jāņa Čakstes bulvāri. Viesnīcas ēkai ir valsts aizsardzībā esoša vietējās nozīmes kultūras pieminekļa statuss. Zem viesnīcas vasaras dārza atrodas bijušā Kurzemes Bruņniecības nama pamatu fragmenti.
Viesnīcā „Jelgava” pieejama 41 istaba, ar iespēju izmitināt līdz 80 personām.
Vēsture
Viesnīcas ēka celta no 1938. līdz 1940. gadam pēc arhitekta Alfrēda Laukirbes projekta. Viesnīcas celtniecību finansēja Rīgas kredītbanka. Viesnīcas celšanu, pēc arhitekta stāsta, rosinājis Kārlis Ulmanis, gatavojoties tranzīta tūristu plūsmai caur Jelgavu sakarā ar 1940. gadā paredzētajām olimpiskajām spēlēm Helsinkos. Viesnīca „Jelgava” kļuva par vienu no tolaik izsmalcinātākajām Latvijā.
Pēc Latvijas padomju okupācijas viesnīca tika nacionalizēta. Otrā pasaules kara laikā notikušajā kaujā par Jelgavu viesnīca tika izpostīta, bet 1944. gadā tika izstrādāts atjaunošanas būvprojekts, pēc gada uzsākti darbi un 1950. gada februārī viesnīca tika atvērta. Ēkas neoeklektiskais stils kontrastē ar aiz tās stāvošo pēckara gadu vienkāršo dzīvojamo ēku ritmu. Pēc Latvijas neatkarības atjaunošanas viesnīca tika privatizēta.
2019. gada novembrī pie viesnīcas ieejas atklāta piemiņas plāksne ēkas arhitektam Alfrēdam Laukirbem.
Pēcs
Pēcs vai Pēca var būt:
Guns N' Roses
Guns N' Roses ir amerikāņu smagā roka grupa, kas tika dibināta 1985. gadā Holivudā, Losandželosā, ASV. Grupa ir izdevusi sešus studijas albumus, trīs EP ierakstus un vienu koncertieraksta albumu. Vienīgais grupas dalībnieks, kurš bijis tās sastāvā jau kopš dibināšanas, ir solists Aksls Rouzs.
Grupas albumi tikuši pārdoti vairāk nekā 100 miljonos kopiju visā pasaulē, tai skaitā 45 miljoni pārdoti ASV. Guns N' Roses debijas albums Appetite for Destruction ir visu laiku vislabāk pārdotākais debijas studijas albums ASV vēsturē, tas tika pārdots 28 miljonos kopiju. Tāpat tas bija Billboard 200 topa līderis. Albums "The Spaghetti Incident?" bija pēdējais, kura ierakstā piedalījās Slash, Dafs un Sorums. Pēc vairāk nekā desmitgadi ilga darba procesa un grupas sastāva maiņas, Guns N' Roses izdeva albumu Chinese Democracy, kas tika sertificēts ar platīna disku ASV. 2009. gadā grupai pievienojās jauns soloģitārists Dj Ashba. 2012. gadā grupa kopā ar Slash tika uzņemta rokenrola slavas zālē.
Cīrulīšu bezdibenis
Cīrulīšu bezdibenis jeb Cīrulīšu ala ir sufozijas ala, kas atrodas Cīrulīšu apkaimē, Cēsīs. Ala atrodas Gaujas Nacionālā parka teritorijā un ir viens no Cīrulīšu dabas taku apskates objektiem.
Ala ir veidojusies smilšakmenī, tā ir 6 m dziļa, augstums aptuveni 7 m, bet platums no 12 līdz 15 m. Latvijas mērogam ala ir unikāla, jo tās ieeju veido aptuveni 6 m dziļa vertikāla šahta, pa kuru ir iespējams nokļūt lielākā telpā. Visticamāk senāk Cīrulīšu bezdibeņa ieeja bijusi citviet, taču tā aizbrukusi un laika gaitā ir iegruvuši alas griesti, izveidojot pašreizējo ieeju. Apkārt alai ir izveidots nožogojums, un atvērums zemē ir aizklāts ar koka režģi, lai cilvēki nespētu iekļūt Cīrulīšu bezdibenī. Vienlaikus režģis nemaina alas kā biotopa mikroklimatu, kā arī bezmugurkaulnieku un sikspārņu sugas spēj alā iekļūt vai no tās izkļūt.
Nganasani
Nganasani (pašnosaukums: ня”, няа” — ‘biedrs’) ir Krievijas Federācijas Galējos Ziemeļos mītoša samodiešu tauta. Apdzīvo Taimiras pussalu Krasnojarskas novada ziemeļos. 2010. gada Krievijas tautskaitē par nganasaniem sevi atzina 862 cilvēki. Tiek uzskatīta par vistālāk ziemeļos mītošo Eirāzijas tautu.
Apdzīvotības areāls
Nganasani mīt Taimiras pussalas dienvidos trijos ciematos. Avamas nganasani apdzīvo Ustjavamas (260 naganasani) ciematu pie Avamas upes un Voločankas (266) ciematu Hetas vidustecē, bet vadejevu nganasani — Novajas (53) ciematu Hetas lejtecē. Ap 100 naganasanu mīt rajona centrā Dudinkā. Apmēram 100 nganasanu piekopj pusnomadu dzīvesveidu galvenokārt Dudiptas augštecē.
Valoda
Nganasanu valoda pieder pie samodiešu valodu saimes. No 862 naganasanie valodu prot 125, galvenokārt vecāki cilvēki. Valodu pasniedz Ustavamas un Voločankas skolās no 1. līdz 9. klasei. Periodiski materiāli nganasanu valodā tiek publicēti vietējā avīzē Taimir, kā arī 5 reizes nedēļā pa 15 minūtēm raida Dudinkas radio. Rakstība nganasanu valodai izveidota 1990. gadā. Lielākā daļa nganasanu pārgājuši uz krievu valodu, bet daļa vadejevu naganasanu — uz dolganu valodu.
OneCoin
OneCoin ir krāpnieciska tīkla mārketinga shēma, ko kā kriptovalūtu reklamē Bulgārijā bāzēti ārzonas uzņēmumi OneCoin Ltd (reģistrēts Dubaijā) un OneLife Network Ltd (reģistrēts Belizā), ko 2014. gadā dibinājusi bulgāriete Ruža Ignatova sadarbībā ar Sebastianu Grīnvudu. Daudzas finanšu institūcijas un žurnālisti OneCoin ir klasificējuši kā Ponci shēmu, un daudzās valstīs ir aizliegta tās darbība. ASV prokurori apgalvoja, ka šī shēma ir saistīta ar aptuveni 4 miljardu ASV dolāru izkrāpšanu visā pasaulē; pēc citiem datiem 15 miljardi eiro.
Ruža Ignatova pazuda 2017. gadā, kad tika izdots slepens ASV orderis viņas arestam, un viņu aizstāja viņas brālis Konstantīns Ignatovs. Lielākā daļa OneCoin vadītāju tagad ir pazuduši vai tikuši arestēti. Grīnvuds tika arestēts 2018. gadā, Konstantīns Ignatovs tika aizturēts 2019. gada martā. 2019. gada novembrī tiesa Konstantīnu Ignatovu atzina par vainīgu apsūdzībā par naudas atmazgāšanu un krāpšanu.
Koncepcija
Kā norāda OneCoin, tā galvenais bizness ir tirgošanas izglītojošu materiālu pārdošana. Dalībnieki var iegādāties mācību komplektus par cenu no 100 līdz eiro. Katra pakete ietver "tokenus", kurus var piešķirt OneCoin "rakšanai". Tiek uzskatīts, ka OneCoin tiek rakts serveros divās vietās Bulgārijā un vienā vietā Honkongā. Katram līmenim (izņemot sesto un septīto) jeb paketei tiek piešķirts jauns izglītojošs materiāls, kas ir plaģiēts no vairākiem avotiem. Tomēr tipiskās OneCoin rekrutēšanas sapulcēs pārsvarā runā par ieguldījumiem kriptovalūtā, un izglītības materiāls maz tiek pieminēts.
Vienīgais veids, kā OneCoin apmainīt pret jebkuru citu valūtu, bija OneCoin Exchange, xcoinx, iekšējā tirgus vieta dalībniekiem, kuri bija ieguldījuši vairāk nekā tikai starta paketi. OneCoin varēja apmainīt pret eiro, kas tika ievietota virtuālā seifā, no kura varēja pieprasīt pārskaitījumu. Tirdzniecības vietai bija dienas pārdošanas ierobežojumi, kas bija atkarīgi no tā, kurās paketēs pārdevējs bija ieguldījis, kas ievērojami ierobežoja OneCoin apjomu, ko varēja mainīt.
2016. gada 1. martā bez iepriekšēja brīdinājuma OneCoin sniedza iekšēju paziņojumu par to, ka tirgus tiks slēgts uz divām nedēļām, lai veiktu tehnisko apkopi, paskaidrojot, ka tas bija nepieciešams, jo racēju skaits bija ļoti pieaudzis un nepieciešama "labāka integrācija ar blokķēdi". 2016. gada 15. martā tirgus atkal atvērās, bet nebija manāmu izmaiņu: lielākā daļa darījumu beidzās tāpat kā iepriekš, un dienas limits palika spēkā. 2017. gada janvārī bez iepriekšēja brīdinājuma iekšējais tirgus tika slēgts.
OneCoin uzņēmums pozicionēja kā "ciparu valūtu, kas balstīta uz kriptogrāfiju", kā Bitcoin sistēmas analogu. Tomēr jau sākotnēji varēja konstatēt būtiskas atšķirības no tā, ko parasti uzskata par kriptovalūtu:
Andrija Živkovičs
Andrija Živkovičs (sr; dzimis ) ir Serbijas futbolists, pussargs, Serbijas futbola izlases dalībnieks. Kopš 2016. gada spēlē Portugāles Premjerlīgas kluba Lisabonas "Benfica" sastāvā.
Sasniegumi
Benfica
Serbija
Mihailo Tomkovičs
Mihailo Tomkovičs (Mihailo Tomković; dzimis ) ir Melnkalnes futbolists, aizsargs.
Greiems Arnolds
Greiems Džeimss Arnolds (en; dzimis Sidnejā) ir Austrālijas futbola treneris un bijušais futbolists. Spēlējis uzbrucēja pozīcijā, bijis Austrālijas futbola izlases spēlētājs. Kopš 2018. gada ir Austrālijas izlases galvenais treneris.